«ΦΙΛΟ..ΛΟΓΙΚΟ» ΦΡΟΝΤΙΣΤΗΡΙΟ

**ΑΡΕΤΗ Ν. ΣΟΛΔΑΤΟΥ**

…ΛΟΓΙΚΟ « ΦΡΟΝΤΙΣΤΗΡΙΟ

Α

**ΠΡΟΤΕΙΝΟΜΕΝΟ ΘΕΜΑ ΠΑΝΕΛΛΗΝΙΩΝ ΕΞΕΤΑΣΕΩΝ**

**ΗΜΕΡΗΣΙΩΝ ΕΝΙΑΙΩΝ ΛΥΚΕΙΩΝ**

**ΕΞΕΤΑΖΟΜΕΝΟ ΜΑΘΗΜΑ:ΝΕΟΕΛΛΗΝΙΚΗ ΓΛΩΣΣΑ ΚΑΙ ΛΟΓΟΤΕΧΝΙΑ**

**ΑΠΑΝΤΗΣΕΙΣ ΣΤΑ ΠΡΟΤΕΙΝΟΜΕΝΑ ΘΕΜΑΤΑ**

**ΘΕΜΑ Α**

**ΠΕΡΙΛΗΨΗ:** Το κείμενο αναφέρεταιστο πνεύμα της κλασσικής Ελλάδας και στην επιρροή που έχει ασκήσει στον ευρωπαϊκό πολιτισμό. Συγκεκριμένα ο συγγραφέας διαπιστώνει ότι η Ελλάδα είναι μια ιδέα που διαμορφώθηκε μια συγκεκριμένη ιστορική στιγμή, στον ελλαδικό γεωγραφικό χώρο με πρωτεργάτες συγκεκριμένους ανθρώπους, αλλά στη συνέχεια εξαπλώθηκε σ΄ όλο τον πολιτισμένο κόσμο. Στη συνέχεια επισημαίνει πως αυτή η ιδέα περικλείει αξίες ανθρωπισμού, όπως ελευθερία, σεβασμό και δημοκρατία που εκφράζονται από το άτομο αρχικά και διοχετεύονται στην κοινωνική ζωή. Κλείνοντας, τονίζει πως η ιστορική μνήμη αποτελεί βασική προϋπόθεση η οποία διασφαλίζει την συνέχεια ενός λαού ακόμη κι όταν οι ιστορικές συγκυρίες δυσκολεύουν, όπως συνέβη και στην περίπτωση των Ελλήνων.

**ΘΕΜΑ Β**

**Ερώτημα 1ο**

1. Σ
2. Λ
3. Λ
4. Σ
5. Λ

**Ερώτημα 2ο**

1. Σύμφωνα με τον συγγραφέα οι λαοί εξαφανίζονται όταν χάνουν την επαφή με το ιστορικό παρελθόν τους, καθώς αποκόπτονται από όλα εκείνα τα στοιχεία που συντέλεσαν στη δημιουργία του πολιτισμού τους. Είναι αδιαμφισβήτητο πως η υγιής σχέση με την ιστορία και την παράδοση σφυρηλατεί την εθνική συνείδηση και συντελεί στη διατήρηση της εθνικής ταυτότητας. Η γνώση της γλώσσας, των εθίμων και θρύλων, των βαθύτερων αξιών που γέννησαν τον πολιτισμό του κάθε λαού ,διαμορφώνουν τη συλλογική μνήμη που αποτελεί το θεμέλιο της κοινωνικής συνοχής. Έτσι, αποτρέπεται η άκριτη και άκρατη εισροή ξένων πολιτιστικών στοιχείων, που θα συντελούσε στην αλλοτρίωση του λαού, στην αφομοίωσή του και στο σταδιακό αφανισμό του.

**2) ΘΕΜΑΤΙΚΗ ΠΕΡΙΟΔΟΣ**: *Η Ελλάδα έχει μια διπλή σημασία: …..πραγματικότητα*

**ΣΧΟΛΙΑ- ΛΕΠΤΟΜΕΡΕΙΕΣ**: *Κατά πόσο … ευρωπαϊκού χώρου*.

**ΚΑΤΑΚΛΕΙΔΑ**: Δεν έχει

**3) συμμετοχή=** αποχή

**κοινή=** ατομική

**υιοθετήσει=** απορρίψει

**ιδεατή =**πραγματική

**πολυάριθμους =**λιγοστούς

**Ερώτημα 3ο**

* Ο συγγραφέας επιλέγει ενεργητική σύνταξη για να τονίσει το υποκείμενο που δρα. Στη συγκεκριμένη περίπτωση εξαίρει την Ελλάδα που συγκεντρώνει μέσα της ιδέες πανανθρώπινες..
* Η έννοια του ελεύθερου ανθρώπου, της ελεύθερης έκφρασης των σκέψεων και των αισθημάτων, ο σεβασμός της ανθρωπότητας στο πρόσωπο του κάθε ανθρώπου, η αρχή της κοινωνικής ελευθερίας και της δημοκρατίας συγκεντρώνονται από την ιδεατή Ελλάδα, στη λειτουργία των ανθρώπινων κοινωνιών.

**ΘΕΜΑ Γ**

1. *… βράζουν τα αίματα*
2. *…καλλιέργεια του κορμιού*
3. *… μια πίκρα παγκόσμια πετιέται από τα σωθικά του*
4. *… σπάζει την κρούστα της ελληνικής λογικής*
5. *…κι ανεβαίνει από τα σπλάχνα του, όλο μυστήριο και σκοτάδι, η Ανατολή.*

Ο συγγραφέας με τη συνυποδηλωτική χρήση της γλώσσας επιδιώκει να προκαλέσει την αισθητική συγκίνηση και παράλληλα να ενεργοποιήσει τη φαντασία του αναγνώστη. Αποσκοπεί όχι στην πληροφόρηση αλλά στη δημιουργία εικόνων , που χαρίζουν ζωντάνια και παραστατικότητα στο λόγο, ενώ παράλληλα τονίζουν με άμεσο τρόπο τις ιδέες που παραθέτει.

**ΘΕΜΑ Δ**

**Επικοινωνιακό πλαίσιο:** Ομιλία

**Προσφώνηση:** Κυρίες και Κύριοι

**Ρηματικά πρόσωπα:** εναλλαγή όλων των ρηματικών προσώπων, ύφος επίσημο

**Σύντομη αναφορά στη σχέση των νέων με την παράδοση**:

Μέσα στο γενικότερο κλίματου υλικού ευδαιμονισμού και της κρίσης αξιών που διέπει τις σύγχρονες κοινωνίες , οι νέοι αδυνατούν να δημιουργήσουν μια υγιή σχέση με την παράδοση του τόπου τους. Αδιαφορούν για τα ήθη και έθιμα και αγνοούν την προφορική και γραπτή ιστορική συνέχεια του λαού τους. Εκφράζουν έναν γενικότερο αρνητισμό ενώ κυριαρχεί η ξενομανία και ο μιμητισμός ξένων προτύπων που προωθούνται από τα Μ.Μ.Ε ,το διαδίκτυο και τη διαφήμιση. Ταυτόχρονα απορρίπτουν καθετί παραδοσιακό ως αναχρονιστικό και ξεπερασμένο, αδυνατώντας να υιοθετήσουν μια κριτική στάση απέναντι στο ελληνικό παρελθόν .

**Α΄ΖΗΤΟΥΜΕΝΟ:** Οφέλη από τη σχέση ενός ατόμου με την παράδοσή του:

1. **Οδηγεί τους πολίτες στην εθνική αυτογνωσία.** Όταν ο άνθρωπος από τη νεαρή ηλικία έρχεται σε επαφή με την παράδοση του τόπου του, είναι σε θέση να γνωρίσει τις συνήθειες, τα ήθη, τη γλώσσα και την ιστορία του ίδιου του λαού του. Μέσα από τα καλλιτεχνήματα, τη λογοτεχνία, τους θρύλους και τις παραδόσεις μπορεί να διαπιστώσει τα γενεσιουργά αίτια των συνθηκών διαβίωσής του και να εμβαθύνει στην πολιτιστική εξέλιξη.
2. **Αποτελεί πηγή έμπνευσης και δημιουργίας**. Η παράδοση αποτελεί το έναυσμα για κάποιον που ποθεί να εκφραστεί, να βαδίσει στην καινοτομία. Η γνώση της πολιτιστικής δραστηριότητας του παρελθόντος θα αποτελέσει γι’ αυτόν την αφετηρία, ώστε να συνθέσει κάτι πρωτότυπο, να εναποθέσει ένα καινούργιο ιδιαίτερο χρώμα στον πίνακα του πολιτισμού της χώρας του.
3. **Διασφαλίζει την εθνική συνείδηση και συντελεί στη διατήρηση της εθνικής ταυτότητας.** Έτσι, αποτρέπεται η άκριτη και άκρατη εισροή ξένων πολιτιστικών στοιχείων, που θα συντελούσε στην αλλοτρίωση του λαού, στην αφομοίωσή του και στο σταδιακό αφανισμό του
4. **Προωθεί την ομαλή κοινωνικοποίηση των πολιτών.** Ο νέος άνθρωπος, αναγνωρίζει τη συνεισφορά των προγόνων του στην ποιότητα της δικής του ζωής μα και την αξία της ομοψυχίας και της συλλογικής προσπάθειας. Κατανοεί λοιπόν τη θέση του μέσα στην ομάδα, αντιλαμβάνεται την κοινωνική ευθύνη που επωμίζεται ως μέλος της και εκτιμά τη συμβολή των συμπολιτών του στην πρόοδο και στην ευτυχία τόσο του ίδιου όσο και του συνόλου
5. **Προσφέρει πρότυπα για μίμηση και μεταλαμπαδεύει αξίες που δοκιμάστηκαν στο παρελθόν .** Η παράδοση εμπνέει και το ιδανικό της ελευθερίας, παραδειγματίζει τους νέους από τις θυσίες και τους αγώνες των προηγούμενων γενιών για την ανεξαρτησία. Η νέα γενιά εγκολπώνεται αυτό το ιδεώδες, ενδυναμώνεται ψυχικά, είναι έτοιμη και εκείνη να συνδράμει με θυσίες για τη διασφάλιση της ελευθερίας και της δημοκρατίας.
6. **Συντελεί στην πολιτισμική επικοινωνία ανθρώπων και λαών.**

**Β΄ΖΗΤΟΥΜΕΝΟ:**  Ρόλος του σχολείου στη διαμόρφωση μιας υγιούς σχέσης των νέων με την παράδοση

 Η παιδεία, οι τρόποι συμπεριφοράς, οι νοοτροπίες και πολλές από τις αντιλήψεις που πρεσβεύουμε, προκύπτουν από τη μετουσίωση της παράδοσης στην καθημερινότητά μας. Οι πολιτιστικές λοιπόν καταβολές παίζουν ρόλο καθοριστικό στη διαμόρφωση της προσωπικότητας κάποιου, γι΄αυτό και το σχολείο οφείλει να γίνει ζωντανός μεταφορέας της παράδοσης.

1. Μέσω της ανθρωπιστικής παιδείας να προβάλλει τις συνιστώσες του πολιτισμού των προγόνων, ώστε οι νέοι να γνωρίσουν και κατανοήσουν σε βάθος την πορεία του λαού τους μέσα στο χρόνο, αλλά και τις αξίες και τα επιτεύγματα αυτής της πορείας.
2. Ενίσχυση των μαθημάτων της ιστορίας και λογοτεχνίας με νέες τεχνολογίες αλλά και ελκυστικά σχολικά εγχειρίδια.
3. Επαναπροσδιορισμός της λειτουργίας των εορταστικών εκδηλώσεων με τη συνδρομή όλων των καλλιτεχνικών μαθημάτων
4. Διδασκαλία παραδοσιακών χορών και μουσικής στο πλαίσιο των αντίστοιχων μαθημάτων γυμναστικής και μουσικής
5. Βιωματική επαφή με την παράδοση μέσω εκπαιδευτικών εκδρομών , επισκέψεων σε μουσεία, μαθητικών εργασιών . ·

**Αποφώνηση:** Ευχαριστώ για την προσοχή σας